وبعدين كان ويانا كاهن الله ينيّح نفسه دلوقتى انتقل بعد ما طلع من المعتقل ، فكان يخش اللـ .. يستحمى وعشان خاطر يطول جوه بقى يبتدى قداس ، هو صوته حلو أوى .. جميل كان صوته جميل روعة يعنى ، ويقعد أول ما يخش الحمام يبتدى بقى إيه يالله العظيم الأبدى عشان خاطر إيه ما يسمعش عم عبدالغنى وهو من بره عمال يخبط ويقوله لقط غزال يللا بسرعة وبتاع ، فهو يعليله الصوت أوى وصوته حلو ، فعم عبدالغنى يعنى ينبسط من الصوت فيسيبه يعنى ، فأول ما يبتدى فى القداس عم عبدالغنى يصوت .. يصوت .. يجرى بين الزنازين ويصوت : الحقونى يا خلق هو .. الحقونى .. الراجل بيصلى فى الحمام وهو عريان ، اللى تاعبه أوى إنه إزاى بيكلم ربنا وهو عريان إزاى بيصلى فى الحمام وهو عريان ، فهى العملية بالشكل ده برضه يعنى .